
ΒΑΣΙΚΕΣ ΟΜΑΔΕΣ ΕΡΓΑΛΕΙΩΝ


Ο κάθε τεχνίτης αργυροχρυσοχοϊας με την πάροδο του χρόνου μαθαίνει να γνωρίζει πότε και πώς να χρησιμοποιεί τα κατάλληλα εργαλεία και μηχανήματα έτσι ώστε να επιτύχει το βέλτιστο αποτέλεσμα στο έργο του. Για τους αρχάριους τα εργαλεία αργυροχρυσοχοϊας καλό ειναι να αποκτώνται σιγά σιγά, ανάλογα με τις τεχνικές που απασχολούνται και εξειδικεύονται, καθώς και όταν αναφαίνεται η ανάγκη για το κάθε ένα από αυτά.  Ακόμα και οι πιο έμπειροι τεχνίτες (ειδικευόμενοι πολλες φορές σε συγκεκριμένες τεχνικές) μπορεί να γνωρίζουν να χρησιμοποιούν κάποια εργαλεία καλύτερα από κάποια άλλα γι’άυτο και πρέπει να είναι πολύ προσεχτικοί και να χειρίζονται ΟΛΑ τα εργαλεία με προσοχή έτσι ώστε να αποφεύγονται τύχον ατυχήματα, ζημιές και τραυματισμοί.  Επίσης,  η ραγδιαία ανάπτυξη και εξέλιξη της τεχνολογίας στην συγχρονη εποχή παίζει σημαντικό ρόλο στην εμφάνιση καινούριων εργαλείων καθώς και στην εξέλιξη των ήδη υπάρχοντων.

Με άλλα λόγια σημαντική είναι:  

· Η ΟΡΘΗ ΧΡΗΣΗ ΤΩΝ ΕΡΓΑΛΕΙΩΝ ΚΑΙ ΜΗΧΑΝΗΜΑΤΩΝ ΑΡΓΥΡΟΧΡΥΣΟΧΟΪΑΣ Η ΟΠΟΙΑ ΜΠΟΡΕΙ ΝΑ ΑΠΟΦΕΡΕΙ ΤΟ ΒΕΛΤΙΣΤΟ ΑΠΟΤΕΛΕΣΜΑ ΣΤΗΝ ΔΟΥΛΕΙΑ ΜΑΣ ΚΑΘΩΣ ΕΠΙΣΗΣ ΝΑ ΜΑΣ ΠΡΟΦΥΛΑΞΕΙ ΑΚΟΜΑ ΚΑΙ ΑΠΟ ΤΑ  ΠΙΟ ΑΣΥΝΗΘΙΣΤΑ ΑΤΥΧΗΜΑΤΑ. 

· Η ΣΥΝΕΧΗ ΕΝΗΜΕΡΩΣΗ ΝΕΑΣ ΤΕΧΝΟΛΟΓΙΑΣ ΓΙΑ ΤΑ ΕΡΓΑΛΕΙΑ ΚΑΙ ΜΗΧΑΝΗΜΑΤΑ ΟΣΟΝ ΑΦΟΡΑ ΤΟΝ ΚΛΑΔΟ ΤΗΣ ΑΡΓΥΡΟΧΡΥΣΟΧΟΪΑΣ

Τα Εργαλεία αργυροχρυσοχοϊας πρέπει να διατηρούνται καθαρά και μπορούν να διαιρεθούν σε δύο βασικές ομάδες:


· Εργαλεία Επεξεργασίας Μετάλλου

· Εργαλεία Επεξεργασίας Κεριού 


Επίσης μπορούμε να τα κατηγοριοποιήσουμε ανάλογα με τις τεχνικές ή το είδος που χρησιμοποιούνται στις παρακάτω ομάδες:

· Εργαλεία χειρός

· Εργαλεία Μέτρησης

· Κοπτικά Εργαλεία

· Εργαλεία Μορφοποίησης/Διαμόρφωσης 

· Εργαλεία Συγκράτησης

· Εργαλεία Δεσίματος πετρών

· Εργαλεία Λείανσης και Στίλβωσης

· Χαρακτικά Εργαλεία  κλπ.


ΒΑΣΙΚΑ ΕΡΓΑΛΕΙΑ ΑΡΓΥΡΟΧΡΥΣΟΧΟΪΑΣ

Μερικά από τα εργαλεία επεξεργασίας μετάλλου είναι τα εξής: 

· Σέγα ή Πριόνι Αργυροχρυσοχόου,
· Πριονάκια μετάλλου 
· Λιμαδόρος
· Λίμα χειρός Επίπεδη, Μισοστρόγγυλη
· Λιμαράκια μετάλλου
· Κομπάσος
· Μεταλλικός Χάρακας
· Ταναλάκια Μισοστρόγγυλο, Επίπεδο, Ποντερό
· Κοφτάκι
· Ψαλίδι Αργυροχρυσοχόου
· Τρυπανάκια
· Τσιμπίδες για συγκόληση 
· Πόντα
· Πυρότουβλο
· Άσπριση
· Μοτέρ
· Σημαδευτήρι κλπ


Μερικά από τα εργαλεία επεξεργασίας κέρινου μοντέλου:


· Σέγα ή Πριόνι Αργυροχρυσοχόου,
· Πριονάκια σπιράλ κεριού
· Λιμαδόρος
· Λίμα κεριού διπλή
· Ρασπάκια
· Κομπάσος
· Μεταλλικός Χάρακας
· Τρυπανάκια, Φρέζες
· Σημαδευτήρι 
· Οδοντιατρικά εργαλεία
· Νυστέρι
· Τρουμπουλέ ξύστρα κεριού
· Καμινέτο
· Μοτέρ 
· Κολλητήρι κεριού κλπ


 






